Gloster Grouse

Το Gloster Grouse ήταν διπλάνο μαχητικό το οποίο ανέπτυξε η εταιρεία Gloster Aircraft Company τη δεκαετία του 1920. Συχνά θεωρείται ως το πρωτότυπο για το μαχητικό Grebe και δημιουργήθηκε αρχικά ως πειραματικό αεροσκάφος ενώ αργότερα εξετάστηκε η μετατροπή του σε εκπαιδευτικό. Παρόλο που ήταν ευέλικτο και είχε αρκετά δυνατά σημεία, δεν εξελίχθηκε σε εμπορική επιτυχία καθώς κατασκευάστηκε μονάχα ένα πρωτότυπο. Τεχνολογικά όμως αποτέλεσε τη βάση για τα μαχητικά Grebe και Gameock που ενέταξε σε υπηρεσία η RAF τη δεκαετία του 1930.

 Περιγραφή 
Το Gloster Grouse ήταν ένα πείραμα που αποσκοπούσε να συνδυάσει τα πλεονεκτήματα των μονοπλάνων με αυτά των διπλάνων. Σχεδιαστής του ήταν ο Άγγλος αεροναυπηγός Χένρι Φόλαντ (Henry Folland), δημιουργός του επιτυχημένου μαχητικού S.E.5 μεταξύ άλλων αεροσκαφών. Η άνω πτέρυγα του Grouse είχε παχύ, υψηλής άντωσης προφίλ ενώ η κάτω πτέρυγα ήταν μικρότερου εκπετάσματος, με λεπτότερο προφίλ και τοποθετημένη σε μικρότερη γωνία πρόσπτωσης από την άνω πτέρυγα. Η διάταξη αυτή αποσκοπούσε σε υψηλότερη άντωση κατά την απογείωση σε συνδυασμό με μικρότερη οπισθέλκουσα.James 1971, σ.89.

Προκειμένου να δοκιμαστούν τα παραπάνω, τοποθετήθηκαν οι νέες πτέρυγες σε ένα τροποποιημένο Gloster Sparrowhawk και το αεροσκάφος που προέκυψε ονομάστηκε Grouse. Ήταν ένα μικρό αεροπλάνο με ξύλινες πτέρυγες. Το μήκος της ατράκτου ήταν σχετικά μικρό και παρόλο που προέρχονταν από το διθέσιο Sparrowhawk II, το εμπρόσθιο κόκπιτ καλύφθηκε, αφήνοντας μια μόνο θέση για τον πιλότο που κάθονταν σε ανοικτό. Διατηρήθηκε ο κινητήρας Bentley BR2 του Sparrowhawk που έστρεφε δίφυλλη έλικα.

Το πρωτότυπο Grouse Mk I (G-EAYN) πέταξε για πρώτη φορά το 1923,Jackson 1973, σ.335. αποδεικνύοντας κατά τη διάρκεια των δοκιμών ότι οι θεωρίες του Φόλαντ ήταν ορθές. Έπειτα από αξιολόγηση της   RAF παραγγέλθηκε σε τρεις παραλλαγές που θα προωθούνταν από τον κινητήρα Armstrong Siddeley Jaguar και εξελίχθηκαν στο μαχητικό Gloster Grebe.James 1971, σσ. 90–91.

Το 1924 η Gloster ανακατασκεύασε το Grouse ως διθέσιο αεροσκάφος βασικής εκπαίδευσης που θα προωθούνταν από κινητήρα Armstrong Siddeley Lynx και πρότεινε την εκδοχή αυτή ως δυνητικό αντικαταστάτη των παρωχημένων Avro 504 της RAF.James 1971, σ.72. Στην εκδοχή του αυτή ονομάστηκε Grouse II.

 Επιχειρησιακή ιστορία 
Το Grouse II δεν κάλυπτε τις ανάγκες της RAF, που επέλεξε τελικά το αναβαθμισμένο Avro 504N. Τελικά το μοναδικό Grouse II αγοράστηκε από τους Σουηδούς ως εκπαιδευτικό. Παρόλο που οι πιλότοι ήταν εντυπωσιασμένοι με τις επιδόσεις του, δεν ακολούθησε κάποια παραγγελία.

 Χρήστες 
 Σουηδία
 Σουηδική Πολεμική Αεροπορία

 Δείτε επίσης 

 Αεροσκάφη που σχετίζονται με την ανάπτυξη του Grouse
Gloster Sparrowhawk
Gloster Grebe
Gloster Gamecock

 Συγκρίσιμα αεροσκάφη
Avro 504

 Παραπομπές 

 Βιβλιογραφία 
.
.

 Εξωτερικοί σύνδεσμοι 


Κατηγορία:Μαχητικά αεροσκάφη
Κατηγορία:Πειραματικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
Grouse